text: Hårdere kurs mod glemsomme lånere
  02 januar 2011 kl. 07.47
  Hvis du skylder Kolding Bibliotek penge for eksempelvis for sent afleverede bøger, så gør noget ved det nu, inden kommunen om 14 dage indfører en hårdere kurs mod dårlige betalere.
  Fra midt i januar sender biblioteket gebyrer på 200 kroner og derover til inddrivelse via kommunens betalingsafdeling.
  Den hårde kurs skyldes, at koldingenserne er blevet dårligere til at betale biblioteksbøderne. Kolding Bibliotek har et udestående på næsten en million kr. i gebyrer.
  